**Ո Ր Ո Շ ՈՒ Մ**

**Կատարողական վարույթը կասեցնելու մասին**

« 21 » մարտի 2019թ. ք. Գորիս

Հարկադիր կատարումն ապահովող ծառայության Սյունիքի մարզային բաժնի ավագ հարկադիր կատարող, արդարադատության մայոր Գագիկ Օհանյանս ուսումնասիրելով «15» 05 2017թ-ին վերսկսված թիվ 02548833 կատարողական վարույթի նյութերը`

**Պ Ա Ր Զ Ե Ց Ի**

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0752/02/16 կատարողական թերթի համաձայն պետք է Գոռ Տիգրանյանից և մյուսներից հօգուտ «Կամուրջ ՈՒՎԿ» ՓԲԸ-ի բռնագանձել 1.972.448 ՀՀ դրամ և հաշվարկվող տոկոսներ:

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0368/02/17 կատարողական թերթի համաձայն պետք է Գոռ Տիգրանյանից և մյուսներից հօգուտ «Ֆինքա ՈՒՎԿ» ՓԲԸ-ի բռնագանձել 3.754.672 ՀՀ դրամ և հաշվարկվող տոկոսներ:

ՀՀ Սյունիքի մարզի ընդհանուր իրավասության դատարանի կողմից տրված թիվ ՍԴ3/0852/02/16 կատարողական թերթի համաձայն պետք է Գոռ Տիգրանյանից և մյուսներից հօգուտ «Արեգակ ՈՒՎԿ» ՓԲԸ-ի բռնագանձել 528761 ՀՀ դրամ և հաշվարկվող տոկոսներ:

Պարտապանից բռնագանձել նաև բռնագանձման ենթակա գումարների 5 տոկոսը, որպես կատարողական գործողությունների կատարման ծախսի գումար:

Պարտապան Գոռ Տիգրանյանին սեփականության իրավունքով պատկանող ՀՀ Սյունիքի մարզի Շուռնուխ գյուղում գտնվող տնամերձ հողամասի շուկայական արժեքի գնհատման համար իրականացված փորձաքննության համաձայն հողամասի շուկայական արժեքը կազմել է 3.128.000 ՀՀ դրամ, որի մեկնարկային գինը հարկադիր էլեկտրոնային աճուրդում կկազմի 2.346.000 ՀՀ դրամ:

Պարտապան Գոռ Տիգրանյանին սեփականության իրավունքով է պատկանում նաև ՀՀ Սյունիքի մարզի Հալիձոր գյուղում գտնվող 100 ք/մ մակերեսով գյուղատնտեսական նշանակության հողամասը, որը ձեռք է բերել համատեղ ամուսնության ընթացքում: Նշված գույքի շուկայական արժեքը ըստ վիճակագրական տվյալների մոտավոր կկազմի 106.000 ՀՀ դրամ:

Գոռ Տիգրանյանի պարտավորության չափը կազմում է 6.255.881 ՀՀ դրամ և հաշվարկվող տոկոսներ:

Կատարողական վարույթով վճռի հարկադիր կատարման ընթացքում պարտապան Գոռ Տիգրանյանին պատկանող ողջ գույքերի վրա բռնագանձում տարածելու պարագայում պարզվում է, որ այդ գույքերն օրենքով սահմանված նվազագույն աշխատավարձի հազարապատիկի և ավելի չափով բավարար չեն պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել « 15 » 05 2017թ-ին վերսկսված թիվ 02548833 կատարողական վարույթը 60 - օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60 -օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ԱՎԱԳ ՀԱՐԿԱԴԻՐ ԿԱՏԱՐՈՂ Գ.ՕՀԱՆՅԱՆ**